alexandrainst/scandi-wiki huggingface dataset:
Bendik Lund Haanshus

Bendik Lund Haanshus (født 1976) er en norsk gitarist, arrangør og komponist.

Haanshus er utdannet utøver og musikkpedagog (1996 - 2001), og har utøvende mastergrad (2008 – 2010), fra NTNU, musikkonservatoriet i Trondheim.

Som landsdelsmusiker i Nord-Norge (Kultur i Troms, siden 2007) er han gitarist i folkemusikkgruppa Fotefar. Andre prosjekter er duoen Skogmo/Haanshus, bandet Trilobitt, tangoprosjektet Glød m fl.

Han medvirker på innspillinger og i konsertsammenhenger med bl.a. Fotefar, Julie Alapnes, Lena Jinnegren, Glød, Unni Boksasp, Trygve Brøske, Trondheim Sinfonietta, Runa Bergsmo, KADO, Knut Ola Vang, Martin Smidt,  Powerimpro, Aasmund Nordstoga, Tonje Unstad, Jørgen Skogmo, Cantus

Haanshus har arrangert og/eller komponert musikk for bl.a. Glød, Lena Jinnegren, Ragnhild Furebotten, Knut Erik Sundquist, Ola Bremnes, Hekla Stålstrenga, Trondheim Symfoniorkester, Fotefar, Scene Finnmark, Kultur i Troms, Kristian Kristensen, Moddi, Bår Stenvik, Skogmo/Haanshus, Emilie Blichfeldt (film) og for diverse kor + teater.

Diskografi 
Skogmo/Haanshus: Korall (ta:lik 2020)
Cantus: Fryd (2L 2019)
Skogmo/Haanshus: Stål og tarmer (ta:lik 2019)
Fotefar & Julie Alapnes: Flygande kråka får alltid nåkka (ta:lik 2017)
 Runa Bergsmo: Du store Mamelukk (Spell Musikk 2017)
 Martin Smidt: Bukkene Bruse på badeland (Øra Fonogram 2015)
 Glød: Om du visste (Gloed Records 2015)
 Lena Jinnegren: Glød (Turn Left 2010)
 Stine Mari Langstrand: Bakgårdsjul (Euridice 2010)
 Fotefar & Håvard Lund: Fest (KKV 2009)
 Roy-Frode Løvland (lydbok): Sammen uansett (Orkana 2008)
 Tonje Unstad, Sett (KKV 2006)

Norske musikere
Norske gitarister 
Norske komponister
VM i bordtennis 1948

VM i bordtennis 1948 (verdensmesterskapet i bordtennis) ble arrangert i London i Storbritannia i 1948.

Medaljetabell

Referanser 

VM i bordtennis
Internasjonale mesterskap i Storbritannia
Internasjonale mesterskap i 1948
Sportsarrangementer i England
1948 i Storbritannia
Sport i London
Bordtennis i Storbritannia
Bordtennis i 1948
VM i bordtennis 1949

VM i bordtennis 1949 (verdensmesterskapet i bordtennis) ble arrangert i Stockholm i Sverige i 1949.

Medaljetabell

Referanser 

VM i bordtennis
Internasjonale mesterskap i Sverige
Internasjonale mesterskap i 1949
Sport i Sverige i 1949
Sport i Stockholm
Bordtennis i Sverige
Bordtennis i 1949
Liste over Senatets marskalker i Polen etter 1807

Senatets marskalk er leder for overhuset i nasjonalforsamlingen. Polen hadde 1947–1989 ettkammersystem.

Fotnoter

Kilder 
Polish ministries, etc. på Rulers.org

Polen
Marskalker
Vidar Villa

Vidar André Grødset Mohaugen (født 25. juni 1989 i Lillestrøm), best kjent under artistnavnet Vidar Villa, er en norsk musiker og sanger fra Skedsmokorset. Han er kjent for norskspråklige festlåter som «One Night Stand» og «Herregud». I 2021 hadde låtene hans over 100 millioner strømminger på nett, og han var en av deltakerne i Melodi Grand Prix 2018 med låten «Moren din».

Vidar Villa ble kjent i Norge sommeren 2017 med låten «One Night Stand». Den ble liggende på VG-lista i 18 uker med en sjetteplass som høyeste notering. Per januar 2018 var låten strømmet over 16 millioner ganger på musikkstrømmetjenesten Spotify, noe som gjorde ham til en av de mest strømmede norske artistene i 2017. Han har inngått et musikalsk samarbeid med låtskriver-brødrene Jonas Thomassen og Martin Thomassen. Sangene hans er i hovedsak festlåter med norsk tekst, og flere av tekstene handler om sex og fyll. Blant annet ble han i 2017 nektet å opptre under VG-listas årlige konsert på Rådhusplassen i Oslo, fordi teksten til «One Night Stand» ble ansett for å være for «drøy» og «på kanten». I mars 2018 deltok han i Melodi Grand Prix 2018 med låten «Moren din», men ble slått ut i første runde. 

Han driver også et eget selskap, VUDD, som produserer og selger solbriller laget av tre.

Grødset Mohaugen studerte på Markedshøyskolen, hvor han møtte musikkmakker Jonas Thomassen.

Diskografi

Album 
 Hitparade (2020)

Singler 
 «Det er fest» (2016)
 «One Night Stand» (2017)
 «Et par rolige shots med gutta» (2017)
 «Herregud» (2017)
 «Skjærgården 2017» (2017)
 «Når sola står opp» (2017)
 «Når julen kommer» (2017)
 «Nissen må skjerpe seg» (2017)
 «Moren din» (2018)
 «Jenter» (2018)
 «Sjalu» (2018)
 «Plan B» (2018)
 «Hitparade» (2019)
 «Stikk av ditt svin» (2019)
 «William» (2019)
 «For evig og alltid» (2020)
 «Typen din» (2020)
«Lillestrøm» (2021)

Referanser

Eksterne lenker 
 
 
 

Norske sangere
Deltakere i Melodi Grand Prix
Farmen-deltakere
Liste over formennene for Det russiske føderasjonsrådet

Formannen for Det russiske føderasjonsrådet er leder for overhuset i den føderale forsamlingen.

Kilder 
Russian ministries, political parties, etc. på Rulers.org

Russland
Formenn
Tom Hugo Hermansen

Tom Hugo Hermansen (født 27. oktober 1979 i Kristiansand), best kjent under artistnavnet Tom Hugo, er en norsk musiker og låtskriver fra Kristiansand. Han var medlem i flere pop- og rockeband før han debuterte som soloartist i 2011 med singelen «Open Your Eyes». Han har siden gitt ut en rekke singler i blant annet Tyskland og Norge. Han har også skrevet flere låter for andre artister. Tom Hugo deltok i Melodi Grand Prix 2013, men kvalifiserte seg ikke til finalen. I 2018 deltok han i konkurransen for andre gang, med egenkomponerte «I Like I Like I Like», og i 2019 for tredje gang som del av gruppen KEiiNO med sangen «Spirit in the Sky». Gruppen vant konkurransen og representerte Norge i Eurovision Song Contest 2019 i Tel Aviv i Israel.

Musikk 
Som syvåring hadde Tom Hugo sin første offentlige opptreden, og siden har han deltatt i flere lokale band – blant annet coverbandet Radiojam i hjembyen Kristiansand.

I 2007 flyttet Tom Hugo til Hamburg i Tyskland og startet et samarbeid med plateselskapene Káme Entertainment og All Access Entertainment. I 2009 ga han ut EP-en I apologise og sommeren 2011 debuterte han for alvor som soloartist med «Open Up Your Eyes». Låten var også hovedsporet på debutplaten Sundry Tales som nådde en 23. plass på norske VG-lista i 2012.

Parallelt med solokarrieren har Tom Hugo skrevet låter for suksessrike artister i Japan, Tyskland og Kina, og den seneste produksjonen er Y’akotos «All I Want». Han har også vært medkomponist av låten «Very Merry Xmas» for den sørkoreanske gruppen TVXQ i november 2013.

Fjernsyn og annet 
Han har deltatt i en rekke tv-programmer og festivaler, både i Norge og Tyskland. Blant festivalene han har deltatt på, er Palmesus 2012, By:Larm, Welt Astra Tag, Reeperbahn-festival og Quart 09. Han har også vært gjest i tv-programmer som MorgenMagazin på tyske ZDF, God Morgen Norge (TV 2) og Beat for beat (NRK1).

I 2013 deltok han i Melodi Grand Prix med låten «Det er du». Han lyktes imidlertid ikke å kvalifiserte seg fra delfinale 1 i Steinkjer 19. januar. I 2018 deltok han igjen i Melodi Grand Prix, da med låten «I Like I Like I Like». Sangen ble imidlertid slått ut i første runde, og var ikke blant de fire sangene som kvalifiserte seg til gullfinalen.

I 2019 deltok han for tredje gang i konkurransen med låten «Spirit in the Sky», som del av gruppen KEiiNO. Gruppen vant konkurransen, og representerte Norge i Eurovision Song Contest 2019 i Tel Aviv i Israel. Der endte de på sjetteplass etter å ha vunnet telefonavstemningen.

Privatliv 
Tom Hugo er åpen homofil og bor i Oslo og Berlin.

Diskografi

Album

Singler 

2021  «I was a fool» med Alexandra Rotan

Referanser

Eksterne lenker 
 
 
 

Fødsler i 1979
Norske sangere
Deltakere i Melodi Grand Prix
Hanna Hermansson

Hanna Hermansson (født 18. mai 1988) er en svensk friidrettsutøver som konkurrerer i mellom- og langdistanseløp, samt terrengløp.

Bakgrunn 
Hermansson er født i Hammarbyhöjden i Stockholm, og vokste opp i Segeltorp. Hun spilte fotball for Segeltorps IF fram til hun var 16-17 år gammel, men måtte slutte på grunn av skader. I 2012 flyttet hun til Los Angeles for å studere ved Marymount California University, og begynte der å spille fotball igjen, men begynte også med løping i 2015. Samme år løp hun 800 meter på 2:08 og 1500 meter på 4:31, og vinteren 2016 vant hun 1000 meter under NAIA-mesterskapet innendørs (National Association of Intercollegiate Athletics), med ny mesterskapsrekord på 2:44,41. Hun begynte å konkurrere for Turebergs FK fra 2016.

Idrettskarriere

2016 
Hermansson deltok i Svensk mesterskap i friidrett 2016, der hun fikk bronse på 800 meter. Hun fikk sølv på 800 meter under Finnkampen 2016, bak Lovisa Lindh.

2017 
Hun deltok på 800 meter under VM i friidrett 2017. Der satte hun personlig rekord i semifinalen, med 2:00,43, men gikk ikke til finalen. Hun hadde tolvte beste tid i semifinalene. 

Under Svensk mesterskap i friidrett 2017 fikk hun to sølvmedaljer; på 800 meter og 1500 meter. Meraf Bahta vant begge disse øvelsene. Hun deltok i Finnkampen i september, og kom der på andreplass på 800 meter. I desember deltok hun også i Europamesterskapet i terrengløp 2017, der hun deltok på Sveriges lag som kom på fjerdeplass i mix-stafett for senior.

Referanser

Eksterne lenker 
 
  Profil hos European Athletics
  Profil hos All-Athletics 

Personer fra Stockholm
Svenske mellomdistanseløpere
Svenske langdistanseløpere
Deltakere for Sverige under VM i friidrett 2017
Deltakere for Sverige under EM i friidrett 2018
Deltakere for Sverige under VM i friidrett 2022
Deltakere for Sverige under EM i friidrett 2022
Deltakere for Sverige under EM i friidrett innendørs 2019
Rebecca Thorsen

Rebecca Thorsen (født i mai 1998 i Oslo), også kjent under artistnavnet Rebecca, er en norsk sanger og låtskriver. Hun har gått musikklinjen ved Foss videregående skole og har deltatt flere musikkonkurranser for ungdom, blant annet P3 Urørt U16 og UKM. Hun kom på andreplass i Melodi Grand Prix 2018 med sangen «Who We Are», skrevet av Kjetil Mørland.

Bakgrunn 
Thorsen har også skrevet egen musikk, hovedsakelig innen country og rock. I 2013 nådde hun landsmønstringen i UKM med egenkomponerte «You Found Me», og i 2014 vant hun P3s Urørt for ungdom under 16 år på festivalen Miniøya. Hun har også varmet opp for artister som Isac Elliot og Donkeyboy.

Diskografi

Singler 
2018: «Who We Are»
2018: «The Show»

Referanser

Eksterne lenker 
 
 

Norske sangere
Deltakere i Melodi Grand Prix
Charlotte Kjær

Charlotte Kjær (født 1989 i Tønsberg), også kjent under artistnavnet Charla K, er en norsk sanger og låtskriver. Hun ble kjent som medlem av jentebandet Shackles som kom på andreplass i X Factor i 2009. Kvartetten ble senere en duo, da to av medlemmene sluttet, og i 2013 deltok duoen i Melodi Grand Prix.

Kjær er opprinnelig fra Tønsberg, men bor i Stockholm der hun skriver og gir ut musikk sammen med samboeren Alex Shield og Roxette-frontfigur Per Gessle. Hun er signert på Gessles plateselskap Space Station 12 og ga der ut singelen «Should'a Let Me Go». I 2017 var hun en av låtskriverne bak låten «Stamina» på Anastacias album Evolution.

Kjær var en av deltakerne i Melodi Grand Prix 2018 med låten «Stop the Music», skrevet av Kjær selv sammen med Per Gessle og Alex Shield. Sangen ble imidlertid slått ut i første runde, og var ikke blant de fire sangene som kvalifiserte seg til gullfinalen.

Referanser

Eksterne lenker 
 
 

Norske sangere
Deltakere i Melodi Grand Prix
Personer fra Tønsberg kommune
Fødselsdato ikke oppgitt
Libet Werhahn

Elisabeth «Libet» Werhahn (født 17. mai 1928 i Köln som Elisabeth Adenauer, også kjent i offentligheten som Libet Werhahn-Adenauer, død 3. februar 2019) var den yngste datter til Konrad Adenauer og hans andre hustru Auguste. Libet Werhahn opptrådte etter sin mors død, og fra 1949 som sin fars ledsager på en rekke reiser. Hun var således den første førstedamen i Forbundsrepublikken Tyskland.

Referanser 

Personer fra Köln
Verjøsundet

Verjøsundet er et sund i Tønsbergfjorden mellom Nøtterøys vestkyst og den mye mindre Verjø. Sundet utgjør en del av kommunegrensa mellom Færder og Sandefjord. På nøtterøysida ligger stedet Sanderønningen nede ved sundet.

Eksterne lenker
Faktaark hos Kartverket

 Nøtterøys geografi
 Landformer i Færder
Fjorder i Sandefjord
Sund i Vestfold og Telemark
Samuel Şahin-Radlinger

Samuel Şahin-Radlinger (født 7. november 1992) er en østerriksk fotballspiller som spiller for SV Ried.

Şahin-Radlinger spilte i sine ungdomsår  SV Ried, og fikk sine første minutter med a-lagsfotball da han ble utlånt til Union St. Florian i 2010.

Han gikk Hannover i 2011, og fikk to A-kamper for Hannover.

Referanser

Eksterne lenker 
 

Østerrikske fotballspillere
Utenlandske fotballspillere i Norge
Fotballspillere for SV Ried
Fotballspillere for Hannoverscher SV 1896
Fotballspillere for 1. FC Nürnberg
Fotballspillere for SK Rapid Wien
Fotballspillere for SK Brann
Fotballspillere for Barnsley FC
Nærøy (sogn)

Nærøy er et sogn i Nærøysund kommune i Ytre Namdalen i Trøndelag. Nærøy sogn grenser til Vikna sogn i vest og Kolvereid sogn i øst, og i sjøen i sør til Fosnes sogn. De tilhører alle Namdal prosti. Nærøya har fra gammelt av vært kirkested og markedsplass i Ytre Namdalen. Lundring ble bestemt som kirkested etter at kirken på Nærøya brant. Det er også kapell på Steine og Torstad. Den 1. januar 2017 hadde Nærøy sogn (som også var et delområde i Nærøy kommune) 1 622 innbyggere.

Sognet omfatter bygdelagene fra Svinstien på Kvingra i nord, Ottersøya, Marøya og Nærøya ved Nærøysundet, fastlandet inn mot Rotvikvatnet, og en halvøy og en rekke øyer, holmer og skjær som omkranser Arnøyfjorden og strekker seg ut i Folda i sør. I alt ca. 134 km², hvorav 75 km² fastland og 59 km² øyer. På det lengste 24 km nord–sør og 26 km øst–vest. Det er 26 små innsjøer og en del skog, mest på fastlandet. Berggrunnen er mest gneis med granitt. Knausene rager høyest på Kvingra med 328 moh.

Bebyggelsen ligger for det meste spredt på lave myrstrekninger ved sjøen. Mange steder er velegnet for jordbruk. Dessuten har Ottersøya vært et viktig handels-, ferge- og industristed med sildoljefabrikker, senere maritim industri; mens Abelvær ut mot Folda har vært et viktig handels- og fiskeindustristed med hermetikkfabrikk og annet. Varøya på fastlandet har vært skolested og regnet som sentrum for Indre Nærøy. Val landbruksskole har vært drevet av private så vel som offentlige eiere på Lilleval i Nærøy siden 1916.

Nærøy var hovedsogn i det daværende Nærøy prestegjeld, opprinnelig hele Ytre Namdalen, som i 1797 ble delt, slik at den østre delen ble det nye Kolvereid prestegjeld. I 1914 ble også Vikna utskilt fra Nærøy som eget prestegjeld. Etter 2004 ble prestegjeldene avviklet og sognene direkte underlagt prostiene. Nærøy prosti med 10 000 innbyggere var Norges minste prosti før det ble innlemmet i Namdal prosti i 2015. Prosten hadde sete på Dalen prestegård i Nærøy sogn.

Med formannskapslovene av 1837 ble det daværende Nærøy prestegjeld opprettet som eget formannskapsdistrikt (kommune). Vikna ble utskilt fra Nærøy som egen kommune i 1869. Kommuneadministrasjon og sparebank for Nærøy lå på Varøya. I 1964 ble Nærøy, Kolvereid, Foldereid og Gravvik kommuner (som alle tilhørte Kolvereid prestegjeld) slått sammen til den nye Nærøy kommune med administrasjon på Kolvereid. I 2020 ble Nærøy og Vikna kommuner slått sammen til Nærøysund kommune.

Referanser

Litteratur

Se også 
Liste over ordførere i Nærøy (1837–1869, 1869–1963 og 1964–2019)

Bygder og grender i Trøndelag
Nærøysunds geografi
Nidaros bispedømme
Kirkesogn
Edin Øy

Edin Øy (født 20. mai 1997) er en norsk fotballspiller som fra 31. desember 2021 er klubbløs.

Referanser

Eksterne lenker 
 

Norske fotballspillere
Fotballspillere for Sogndal Fotball
Fotballspillere for Fana Fotball
Fotballspillere for Ljungskile SK
Norske fotballspillere i Sverige
Fødsler i 1997
Team Koteng Eidissen

Team Koteng Eidissen er et norsk privatfinansiert idrettslag for langløp i langrenn. Det ble etablert i 2021 ved en sammenslåing av Team Koteng og Team Eidissen BN Bank og satser på Visma Ski Classics. Koteng Eiendom og Benn Eidissen er tittelsponsorer, og laget har base i Trøndelag. Bernhard Rønning og Tore Bjørseth Berdal er sportslige ledere.

Utøvere 
Utøvere sesongen 2021/22 er Chris Jespersen, Astrid Øyre Slind, Kari Øyre Slind, Silje Øyre Slind, Martin Johnsrud Sundby og Torleif Syrstad, Mikael Gunnulfsen, Mattis Stenshagen og Thomas Bucher-Johannessen. Astrid Øyre Slind vant Vasaloppet 2022.

Team Koteng 
Team Koteng ble etablert i 2017 og hadde den første sesongen utøverne Astrid Øyre Slind, John Kristian Dahl, Tore Bjørseth Berdal, Torleif Syrstad, Stian Hoelgaard, Masako Ishida, Chris Jespersen og Silje Øyre Slind. Team Koteng ble etablert som en fortsettelse av Team United Bakeries og satset på Ski Classics.

I 2019 kom løpere fra Team Koteng på de tre første plassene i Vasaloppet. Tore Bjørseth Berdal vant, Stian Hoelgaard ble nummer to og Torleif Syrstad ble nummer tre. I Vasaloppet 2020 ble Hoelgaard nummer to og Syrstad nummer tre.

Sesongen 2020/21 bestod laget av Torleif Syrstad, Astrid Øyre Slind, Stian Hoelgaard, Chris Jespersen og Emilie Fleten.

Team Eidissen BN Bank 
Team Eidissen BN Bank ble etablert i 2020 med hovedsponsorene Benn Eidissen og BN Bank. Laget sponset sesongen 2020/21 løperne Martin Johnsrud Sundby og Niklas Dyrhaug. Benn Eidissen hadde allerede sponset disse to i tre år, og BN Bank hadde hatt sitt eget langløpslag Team BN Bank som ble lagt ned i 2020.

Referanser

Eksterne lenker 

Langrenn i Norge
Langløpslag
Idrettslag etablert i 2021
L’Auberge du Pont de Collonges

L'Auberge du Pont de Collonges, også kjent som Paul Bocuse eller Bocuse, er en restaurant i Collonges-au-Mont-d'Or nær Lyon i Frankrike. Dens sjefskokk fram til 2018 var Paul Bocuse.

Restauranten hadde tre Michelin-stjerner, men ble nedgradert til to i 2020.  Michelinguiden var anklaget for å behandle Bocuse og restauranten hans som uangripelig.

Sjefskokken Paul Bocuse døde 20. januar 2018 i det samme værelset over restauranten som han i 1926 var blitt født.

Galleri

Referanser

Eksterne lenker

Restauranter i Frankrike
Michelinguiden
Rhône-Alpes
Paavalijoki

Paavalijoki (nordsamisk: Bávvaljohka, enaresamisk: Paavvâljuuhâ, skoltesamisk: Paavvâljokk) er ei elv i Enare kommune i Lappland i Finland. Den er 17,9 kilometer lang, og munner ut i innsjøen Iijärvi, som er utspring for Neidenelva (finsk: Näätämöjoki).

Paavalijoki har sitt kildeområde i åsene nord for Iijärvi. Elva, som her heter Tuolpuoja, renner i sørvestlig retning, og passerer gjennom innsjøen Tuolpujärvi. Den fortsetter gjennom den brede, flate og myrlendte dalen, løper sammen med sideelva Jiekŋajárjohka, og renner inn i innsjøen Paavalijärvi. Derfra renner Paavalijoki mot sørøst, og elva har her betydelig større fall enn i øvre løp. Etter samløpet med sideelva Selgijävrijuuhâ snur elva igjen mot sørvest til munningen lengst nordvest i Iijärvi.

Referanser 

Elver i Enare kommune
Neidenvassdraget
Pilou Asbæk

Johan Philip «Pilou» Asbæk (født 2. mars 1982 i København) er en dansk skuespiller, kjent fra roller som Kasper Juul i dramaserien Borgen og Euron Greyjoy i fantasyserien Game of Thrones.

I 2014 ledet han Eurovision Song Contest i hjembyen København sammen med Nikolaj Koppel og Lise Rønne. Han har også spilt i flere langfilmer, blant annet To verdener (2008), R (2010) og Ben-Hur (2016).

Filmografi (utvalg)

Filmer 
 2008 – To verdener 
 2010 – R
 2012 – Kapringen
 2013 – Spies & Glistrup (som Simon Spies)
 2014 – Fasandreperne
 2014 – Lucy
 2014 – Stille hjerte
 2015 – Krigen
 2015 – 9. april
 2016 – Ben-Hur 
 2018 – Overlord

TV-serier 
 2010 – Forbrytelsen 
 2010–2013 – Borgen 
 2013 – The Borgias 
 2014 – 1864 
 2016 – Game of Thrones

Priser 
 2015: Bodilprisen for beste mannlige birolle for Stille hjerte
 2011: Bodilprisen for beste mannlige hovedrolle – R
 2011: Robertprisen for årets mannlige hovedrolle – R

Referanser

Eksterne lenker 
 
 
 

 
 
 
 

Danske programledere
Danske skuespillere
Bodilprisen for beste mannlige hovedrolle
Bodilprisen for beste mannlige birolle
Robertprisen for årets mannlige hovedrolle
Eurovision Song Contest 2014
Programledere for Eurovision Song Contest
Personer fra København
Hans Peter Lie

Hans Peter Lie (født 18. desember 1862 i Hareid, død 17. desember 1945) var en norsk lege.

Han var sønn av gårdbruker Elling Hansen Øvrelid og Martha Johannesdatter Myklebust. Etter å ha blitt cand. med. i 1891, ble han i 1894 D.C. Danielssens etterfølger som overlege ved St. Jørgens hospital i Bergen. 

Han studerte kolera i Kiel og Hamburg i 1893 og byllepest i Glasgow i 1900.

I 1905 fikk han doktorgraden for en avhandling om lepra i ryggmargen. I 1912 etterfulgte han Gerhard Armauer Hansen som overlege for den spedalske sykdommen. Han videreførte Danielssen og Armauer Hansens forskning på spedalskhet og var en av verdens fremste autoriteter på denne sykdommen.

Lie var medlem av Det Norske Videnskaps-Akademi. I 1927 ble han valgt til preses i det nystiftede Selskapet til Videnskapernes Fremme.

Litteratur
 Leiv Amundsen: Det norske Videnskaps-Akademi i Oslo 1857–1957. Oslo: Aschehoug, 1960

Referanser 

Norske leger
Personer fra Ulstein kommune
Epidemiologer
Massakren i Nya Lödöse

Massakren i Nya Lödöse 26. februar 1612  var en massakre av 300 norske bondesoldater i Nya Lödöse (I dagens 
Gamlestaden i Göteborg) som foregikk under Kalmarkrigen.

Historie 
Den 26. februar 1612 tok svenske soldater tilbake byen som hadde tidligere blitt okkupert av Danmark-Norge. De dansk-norske styrkene var både tyske leiesoldater og norske bondesoldater. Da den dansk-norske styrken kapitulerte fikk de tyske leiesoldatene unnslippe, men bondesoldatene ble fortsatt holdt fanget. De tyske leiesoldatene gikk over på svensk side. 

Nordmennene ble oppstilt i en kirke i Nya Lödöse og ble drept av de tyske leiesoldatene. De ble både skutt og hugget ned inne i kirken.

Kilder 
Emma Maltin (2014) - En massgrav och en massaker – våld i Nya Lödöse

Danmark-Norge
Massakrer
Kalmarkrigen
1612 i Norge
Norges historie
Konflikter i 1612
NERIT

Det nye hellenske radio, internett og fjernsyn (gresk: Νέα Ελληνική Ραδιοφωνία, Ίντερνετ και Τηλεόραση, forkortet NΕΡIΤ, NERIT) var en statseid allmennkringkaster i Hellas som eksisterte fra 2013 til 2015. NERIT overtok for forgjengeren ERT, etter vedtak fra Antonis Samaras' koalisjonsregjering. Bakgrunnen var at greske myndigheter mente at ERT var et pengesluk og trengte å slankes og omorganiseres.

ERT sluttet å kringkaste i juli 2013 og ble erstattet av interim-kanalen Hellenikí Dimósia Tileórasi (EDT, Hellensk offentlig fjernsyn). NERIT overtok for EDT 4. mai 2014. Allerede året etter besluttet imidlertid regjeringen og statsminister Alexis Tsipras å legge ned NERIT og å gjenopprette den tidligere kringkasteren ERT. NERIT fusjonerte med ERT og avsluttet sine sendinger 11. juni 2015.

Kanaltilbud 
Selskapet tok over flere av kanalene til forgjengeren ERT og drev fire tv-kanaler og flere radiokanaler.

Fjernsyn 
 NERIT1 var hovedkanalen NERIT, og ble erstattet av ERT1 i juni 2015. 
 N Plus var andrekanalen til NERIT og ble erstattet av ERT2 i juni 2015.
 N HD (NERIT HD) var den tredje tv-kanalen til NERIT og sendte programmer fra de to første kanalen i HD-kvalitet. Kanalen ble erstattet av ERT HD i juni 2015.
 NERIT Sports var kringkasterens kanal for sportssendinger og idrettsarrangementer. Kanalen var i drift fra mai til desember 2014, da den ble nedlagt.

Radio 
 Program 1: sendte folkemusikk, sport og nyheter.
 Program 2: sendte gresk musikk og kulturprogrammer. 
 Program 3: sendte klassisk musikk, radioteater og kulturprogrammer
 Kosmos: sendte reggae, jazz, folk-ethnic og verdensmusikk.
 NERIT Macedonia (102 FM): regionskanal for gresk Makedonia.

Referanser

Eksterne lenker 
 

Kringkastingsselskaper
Greske selskaper
Den europeiske kringkastingsunion
Selskaper etablert i 2013
Selskaper opphørt i 2015
2010-årene i Hellas
2015 i Hellas
VM i moderne femkamp 1989

VM i moderne femkamp 1989 (verdensmesterskapet i moderne femkamp) ble arrangert i Budapest og Wien i 1989.

Medaljetabell

Referanser 

VM i moderne femkamp
Internasjonale mesterskap i Ungarn
Internasjonale mesterskap i Østerrike
Internasjonale mesterskap i 1989
Sport i Ungarn i 1989
1989 i Østerrike
Sport i Budapest
Sport i Wien
Moderne femkamp i Ungarn
Moderne femkamp i Østerrike
Moderne femkamp i 1989